da en da nl ca da da de es da nb da da da da da da da nb da da nb en da en da en da en da en da en da en da da nb da da da da da de da da da da da da da da da da da da da nl da en da da es nl da
Sidste efterårsferie på Zoologisk Museum med masser af sjov for hele familien | Statens Naturhistoriske Museum
25.8.2022 08:00:00 CEST | Statens Naturhistoriske Museum
Besøg hvalkælderen, mød bamsezoologerne, klap dit yndlingsdyr og få de spændende historier om naturen, der omgiver os.
Evolutionshallen på Zologisk Museum. Foto: Anders P. Schultz, Statens Naturhistoriske Museum
Søndag den 23. oktober lukker Zoologisk Museum i København. Lukningen af det ikoniske museum, som har givet masser af besøgende spændende oplevelser gennem 52 år, bliver fejret for både børn og voksne.
Mød de populære bamsezoologer sammen med børnene, der kan fortælle jer en masse om favorit-tøjdyret, besøg hvalkælderen, hvor I blandt andet kan se skelettet af verdens største dyr – blåhvalen, eller hør de spændende historier om den natur, vi alle lever i og er en del af.
Du kan også deltage i quizzer, komme på rundvisninger og meget, meget andet, for der er lagt op til en uforglemmelig efterårsferie på Zoologisk Museum lige til sidste dag, som er søndag den 23. oktober.
Zoologisk Museum på Østerbro i København blev indviet den 2. november 1970. Siden da har rigtigt mange danskere besøgt hvalskeletter, mammutten, skjolddyret og kæmpedovendyret. Senere er også den store dinosaur Misty kommet til, men den 23. oktober er det slut.
Lukningen sker som en del af forberedelserne til åbningen af en ny stor museumsbygning, der samler hele Statens Naturhistoriske Museum i Botanisk Have.
Læs mere på zoologiskmuseum.dk
Bent BøkmanPR- og pressemedarbejderStatens Naturhistoriske Museum
Tlf:53 83 30 41bent.boekman@snm.ku.dk
Evolutionshallen på Zologisk Museum. Foto: Anders P. Schultz, Statens Naturhistoriske Museum
Foto: Statens Naturhistoriske Museum
Museets store dinosaur Misty. Foto: Anders Drud, Statens Naturhistoriske Museum
Museets store dinosaur Misty. Foto: Jens Astrup, Statens Naturhistoriske Museum
Foto: Statens Naturhistoriske Museum
Børnene har klappet dyrene gennem næsten 50 år på Zoologsik Musem. Men den 23. oktober er det slut. Så skynd dig at besøge museet med hele familien. Foto: Svend Bessing, Statens Naturhistoriske Museum
Evolutionshallen på Zologisk Museum. Foto: Jens Astrup, Statens Naturhistoriske Museum
Information om Statens Naturhistoriske Museum
Øster Voldgade 5 - 7
35 32 22 22https://snm.ku.dk/
Statens Naturhistoriske Museum er nationalmuseum for naturhistorien i Danmark. Museet er smukt beliggende i hjørnet af Botanisk Have nær Nørreport Station og består også af Zoologisk Museum på Østerbro.
Følg pressemeddelelser fra Statens Naturhistoriske Museum
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Statens Naturhistoriske Museum
Ny museumsrekord på vej22.8.2022 08:00:00 CEST | Pressemeddelelse
Statens Naturhistoriske Museum har haft en fantastisk sommer. Museet har allerede nået 300.000 besøgende i år, så alting tyder på at rekorden på 314.000 besøgende fra 2019 bliver slået meget snart.
100 dage til slutningen på en æra14.7.2022 07:00:00 CEST | Pressemeddelelse
I morgen, fredag den 15. juli, er der 100 dage til at Zoologisk Museum i København lukker. Mens uret tikker ned, kan du efter sommerferien blandt andet opleve historier om museet fra en række kendte danskere. Så kridt skoene og oplev museet, før slutningen på en 52-årig æra.
Besøgstal over al forventning på Statens Naturhistoriske Museum8.7.2022 08:00:00 CEST | Pressemeddelelse
På trods af flere Corona-nedlukninger, har Statens Naturhistoriske Museum oplevet et voksende antal besøgende gennem flere år, og den 5. juli havde over 200.000 besøgt udstillingerne i år. Det betyder, at 2022 kan blive et nyt rekordår for museet.
Jubilæum: Den største opdagelse i 100 år29.6.2022 07:00:00 CEST | Pressemeddelelse
Onsdag den 29. juni er det 70 år siden, at den naturvidenskabelige ekspedition Galathea 2 vendte hjem til København og blev modtaget i triumf. Med sig i lasten havde skibet banebrydende ny viden om naturens verden. Det blev samtidig startskuddet til den moderne pressedækning af naturvidenskabelig forskning.
Danmarks bedste naturfoto er fundet23.6.2022 08:00:00 CEST | Pressemeddelelse
Nu er vinderne af dette års udgave af Den Danske Naturfonds fotokonkurrence fundet. Vinderbillederne og de øvrige finalister kan opleves på Zoologisk Museum fra den 5. juli til den 28. august.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022